Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 418/05/8803	Košice II, 3.4.2012
EEČ : 2-64-92-2012

U Z N E S E N I E

Trestná vec:	obvinený XXXXX 
Trestný čin:	výtržníctvo podľa § 202 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov a iné trestné činy

Rozhodol: 	prokurátor Okresnej prokuratúry Košice II
Rozhodnutie:
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
Skutková veta:
V trestnej veci vedenej proti obvinenému XXXXX pre trestný čin výtržníctvo podľa § 202 ods.1 Tr. zákona č. 140/1961 Zb. a trestný čin ublíženia na zdraví podľa § 9 ods.2, § 221 ods.1 Tr. zákona č. 140/1961 Zb., pre skutok, že 

-	pod vplyvom alkoholických nápojov s doposiaľ nestotožnenými dvoma osobami dňa 08.03.2005 v čase okolo 17.00 hod v Košiciach, na XXXXX na parkovisku pre motorové vozidlá pred barom XXXXX fyzicky napadli XXXXX, a to tým spôsobom, že ho udierali rukami do oblasti tváre a nohami kopali do celého tela, následkom čoho spadol na zem, pričom v čase napadnutia bol jedným z útočníkov pichnutý nožom do predlaktia pravej ruky, čím mu svojim konaním spôsobili zranenia s predbežnou dobou liečenia do 14 dní,

Právna veta:
lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený
Odôvodnenie:
Uznesením   vyšetrovateľa   oddelenia   skráteného   vyšetrovania   OSV   UJK   Okresného     riaditeľstva    PZ    XXXXX  II -  XXXXX   XXXXX    sp.    zn.   ORP-XXXXX zo dňa 08.03.2005 bolo podľa § 163 ods. 1 Trestného poriadku č. 141/1961 Zb. vznesené obvinenie XXXXX za trestný čin výtržníctva podľa § 202 ods. 1 Trestného zákona č. 140/1961 Zb. a trestný čin ublíženia na zdraví podľa § 9 ods. 2, § 221 ods. 1 Trestného zákona č. 140/1961 Zb.  účinného v čase spáchania skutku pre skutok ako je to uvedené vo výrokovej časti tohto uznesenia. 

V priebehu vyšetrovania obvinený XXXXX XXXXX vypovedal, že na všetky okolnosti a veci súvisiace so skutkom sa nepamätá pre opitosť.

Zo svojho konania je obvinený dostatočne usvedčovaný výpoveďami svedka XXXXX a XXXXX, ktorí obvineného zadržali do príchodu hliadky PZ.

Ďalším vyšetrovaním bolo zistené, že obv. XXXXX XXXXX bol od roku 2005 tri krát  právoplatne odsúdený, a to:
-	Okresný súd XXXXX - XXXXX
trestný rozkaz 28.10.2005, spisová značka XXXXX
právoplatnosť 11.04.2006, tr. čin § 9/2, 181d Tr. zák. č.140/1961 Zb., odňatie slobody nepodmienečne na 3 mesiace v I. NVS
-	Okresný súd XXXXX XXXXX
rozhodnutie 6.6.2006, spisová značka XXXXX
§ 9/2, 247/2a, 3a, 257/1, 247/2a, 3a, 8/1, 9/2 Tr. zák., odňatie slobody nepodmienečne na 8 mesiacov 28 dní v I. NVS, vykonanie trestu 6.6.2006 väzbou
-	Okresný súd XXXXX XXXXX
trestný rozkaz 26.8.2008, spisová značka XXXXX
právoplatnosť 25.9.2008, §212/2f Tr. z. 300/2005, odňatie slobody podmienečne na 8 mesiacov so skúšobnou dobou v trvaní 1 rok do 25.9.2009, osvedčenie sa 7.12.2010 podľa § 50/5 Tr. zák., na páchateľa sa hľadí, akoby nebol odsúdený.

Za trestný čin výtržníctva podľa § 202 ods. 1 Trestného zákona č. 140/1961 Zb. účinného do 31.12.2005 je možné uložiť trest odňatia slobody až na dva roky.

Za trestný čin ublíženia na zdraví podľa § 221 ods. 1 Trestného zákona č. 140/1961 Zb. účinného do 31.12.2005 je možné uložiť trest odňatia slobody až na dva roky. 

Podľa článku 6 ods. 1 Európskeho dohovoru o ľudských právach a článku 7 ods. 5 Ústavy SR je nutné zohľadniť dĺžku konania ako činiteľa majúceho vplyv na hodnotenie trestnosti činu a účelnosti ukladania sankcie vo vzťahu k právu strany trestného konania prejednanie veci v primeranej lehote.

Podľa § 215 ods. 2 písm. a/ Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

S poukazom na všetky uvedené skutočnosti som rozhodol v zmysle výrokovej časti tohto uznesenia a trestné stíhanie proti obvinenému XXXXX XXXXX som podľa § 215 ods. 2 písm. a/ Trestného poriadku zastavil.  

Týmto rozhodnutím nie sú dotknuté práva poškodenej strany na náhradu spôsobenej škody, ktoré si môže uplatniť v konaní o občiansko-právnych veciach na príslušnom súde. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor